Twee vas vir veiligheidskompleks-moord | Maroela Media
Twee vas vir veiligheidskompleks-moord
Andre en Etricia Durant. Foto: Facebook
Twee mans is in hegtenis geneem in verband met die moord op Andre Durant (61).
Gewapende rowers het Durant, ook bekend as Soutie, Sondag in die vroeë oggendure in 'n veiligheidskompleks in Rustenburg, Noordwes, doodgeskiet. Sers. Kelebogile Moleko, woordvoerder van die polisie, het vroeër gesê Durant se vrou, Etrecia (59), het net ná middernag wakker geskrik van geluide in die egpaar se huis. Sy het haar man wakker gemaak en hulle het gaan ondersoek instel toe hulle op 'n aantal gewapende rowers in die huis afgekom het.
"Die rowers het vuurwapens op die egpaar gerig en geld geëis. Die vrou het teruggehardloop na die slaapkamer en haarself toegesluit. Sy het gehoor hoe 'n skoot afgevuur word," het Moleko gesê.
Durant is verskeie kere geskiet. Hy is na 'n hospitaal gehaas, maar is met sy aankoms daar dood verklaar. Die moordenaars het slegs met 'n televisie op die vlug geslaan.
Lt.kol. Pelonomi Makau, woordvoerder van die polisie, het gesê die twee verdagtes, glo albei Mosambiekers, is Dinsdag in die Matebeleng informele nedersetting naby Rustenburg vasgetrek. Die televisie wat tydens die voorval gesteel is, is in hul besit gevind.
Die verdagtes, onderskeidelik 30 en 34 jaar oud, verskyn Vrydag in die landdroshof in Rustenburg.
Jeanine Durant-Crous, die egpaar se dogter, het op Facebook gesê 'n roudiens word Saterdag in Somerset-Wes in die Kaap gehou. Die egpaar laat ook 'n seun, Quentin, agter.
Groot karakter in SA gholf na lang stryd oorlede
Stellenbosch-moord: Nog 'n verdagte vas; al 4 in hof
Ai ai en dit vir 'n tv. Wat anders kan mens se wat nog nie gese is nie. Sterkte vir famalie lede.
Dit wil my voorkom of dit deesdae hoogmode is om te se die rowers is van Zimbabwe of Mosambiek of Nigerie. Interressant hoe hulle maar net NOOIT Suid Afrikaners is.
Is dit die waarheid, of is dit net nog n slenter van die regering om die waarheid weg te steek
Here wees met ons. Dis asof daar n oorlog teen ons blankes gevoer word en ons besef dit nie eers nie!
Dit is beslis oorlog tyd. Ons regering onder steun die moorde .. anders was daar al aksie geneem …..
ken van benoni
Dis oorlog en min. in presidesie sê mense moet wapens inhandig!? Nog bewyse nodig dat ons vriende het in die regering?